xml version="1.0" encoding="UTF-8"?


Eiropas Savienības C 374A/2020


| | | |
| --- | --- | --- |
| | | ISSN 1977-0952 |
| Eiropas Savienības Oficiālais Vēstnesis | | C 374A |
| European flag | | |
| Izdevums latviešu valodā | Informācija un paziņojumi | 63. gadagājums 2020. gada 5. novembris |

---

| | | |
| --- | --- | --- |
| Saturs | | Lappuse |
| | V   Atzinumi | |
| | ADMINISTRATĪVAS PROCEDŪRAS | |
| | Eiropas Personāla atlases birojs (EPSO) | |
| 2020/C 374 A/01 | [Papildinājums paziņojumam par atklāto konkursu – EPSO/AD/372/19 – Administratori revīzijas jomā (AD 5/AD 7) ( OV C 156 A, 7.5.2019. )](http://publications.europa.eu/resource/uriserv/OJ.CA.2020.374.01.0001.01.LAV.xhtml) | [1](#CA2020374LV.01000101.doc) |
| 2020/C 374 A/02 | [Papildinājums paziņojumam par atklāto konkursu – EPSO/AD/374/19 – Administratori (AD 7) šādās jomās: 1. Konkurences tiesības; 2. Finanšu tiesības; 3. Ekonomiskās un monetārās savienības tiesības; 4. ES budžetam piemērojamie finanšu noteikumi; 5. Euro monētu aizsardzība pret viltošanu ( OV C 191 A, 6.6.2019. )](http://publications.europa.eu/resource/uriserv/OJ.CA.2020.374.01.0003.01.LAV.xhtml) | [3](#CA2020374LV.01000301.doc) |

---

| | |
| --- | --- |
| LV | |

---

V Atzinumi

ADMINISTRATĪVAS PROCEDŪRAS

Eiropas Personāla atlases birojs (EPSO)

| | | | |
| --- | --- | --- | --- |
| 5.11.2020 | LV | Eiropas Savienības Oficiālais Vēstnesis | CA 374/1 |

---

Papildinājums paziņojumam par atklāto konkursu – EPSO/AD/372/19 – Administratori revīzijas jomā (AD 5/AD 7)

([“Eiropas Savienības Oficiālais Vēstnesis” C 156 A, 2019. gada 7. maijs](http://publications.europa.eu/resource/oj/JOC_2019_156_A_TOC))

(2020/C 374 A/01)

1.

Sakarā ar Covid-19 uzliesmojumu EPSO, sākot no 2020. gada 6. marta, bija jāpārtrauc un jāaptur visas vērtēšanas centra darbības tā telpās Briselē un Luksemburgā, lai nodrošinātu visus piemērotos piesardzības pasākumus atbilstīgi ES iestāžu un valstu iestāžu sniegtajiem norādījumiem un ieteikumiem. Tas ietekmēja arī datorizēto testu organizēšanu, kam bija jānotiek vērtēšanas centrā. Sākotnēji EPSO saistībā ar vairākiem konkursiem plānoja atsākt vērtēšanas centru darbību no 2020. gada septembra vidus. Tomēr, ņemot vērā pašreizējo situāciju saistībā ar Covid-19, kurā valstu iestādes ir ieviesušas pasākumus, ar kuriem sabiedrības veselības apsvērumu dēļ aizliedz cilvēku plašu pulcēšanos un ierobežo ceļošanu, tuvākajā nākotnē nebūs iespējams organizēt pārbaudījumus, šajā nolūkā pieprasot fizisku klātbūtni EPSO telpās. Tā kā bija plānots, ka daudzizvēļu testi noritēs vērtēšanas centrā, EPSO nācās rast alternatīvus testu norises veidus. Tāpēc minētie testi tagad notiks vienā no EPSO akreditētajiem pārbaudījumu centriem.

2.

Lai pabeigtu atklātos konkursus saprātīgā termiņā, vērtēšanas centra pārbaudījumus EPSO rīkos tiešsaistē (attālināti). Attālinātā testēšana tiešsaistē ļaus kandidātiem kārtot pārbaudījumus mājās, birojā utt., šajā nolūkā nedodoties uz EPSO pārbaudījumu centru. Turpmāk šāda testēšana notiks, izmantojot tiešsaistes videokonferences. Visas tehniskās detaļas tiks paziņotas laikus, tostarp norādījumi par to, kā pārbaudīt savienojumu pirms faktiskās testēšanas dienas. Uzaicinājumus uz pārbaudījumiem publicēs kandidātu EPSO kontos. Kandidātiem savs EPSO konts jāpārbauda vismaz divas reizes nedēļā.

3.

Daži kandidāti līdz 2020. gada 6. martam jau kārtoja pārbaudījumus pašos vērtēšanas centros.

Šo pārbaudījumu, izņemot uzdevumu grupā, rezultāti paliek spēkā; uzdevums grupā tiks aizstāts ar citu pārbaudījumu: interviju, kas vērsta uz prasmi pareizi novērtēt situācijas (situational competency-based interview – SCBI).

Kandidāti, kuri līdz 2020. gada 6. martam nav kārtojuši pārbaudījumus pašā vērtēšanas centrā un kuriem pārbaudījumi klātienē pašlaik vairs nav iespējami, visus vērtēšanas centra pārbaudījumus kārtos attālināti vienas vai vairāku dienu laikā.

4.

Lai nodrošinātu vienlīdzīgu attieksmi, visiem kandidātiem jākārto vieni un tie paši pārbaudījumi. Uzdevumu grupā nav iespējams pienācīgā veidā veikt attālināti. Ja rastos tehniskas problēmas, tiktu apdraudēta grupas dinamika un tas negatīvi ietekmētu kandidātus, kas šajā pārbaudījumā piedalās. Tāpēc tā vietā visiem kandidātiem (tostarp tiem, kas uzdevumā grupā jau piedalījās) būs jāpiedalās SCBI, kas tiks organizēta attālināti tiešsaistes videokonferences veidā un ilgs 30–40 minūtes.

SCBI laikā tiks pārbaudītas vairākas vispārīgas kompetences (analītiskās spējas un problēmu risināšana; spēja mācīties un pilnveidoties; māka noteikt prioritātes un organizēt; izturība; māka strādāt komandā; un vadītāja spējas), lūdzot kandidātiem pastāstīt, kā viņi reaģētu konkrētā situācijā. Tā būs individuāla tikšanās tiešsaistē ar apmācītu intervētāju, kurš sniedz papildu informāciju atbilstīgi daļēji strukturētam scenārijam.

Aptuveni divas līdz trīs nedēļas pirms SCBI testēšanas posma kandidāti saņems rakstisku uzdevumu un informāciju par kontekstu, kas viņiem palīdzēs sagatavoties. Uzdevuma aprakstā kandidātus aicinās aizstāt kādu kolēģi un uzņemties atbildību par dažādiem uzdevumiem un situācijām, kas tiks apspriesti intervijā. Intervijā tiks iekļautas arī papildu situācijas, kas nav norādītas uzdevuma aprakstā. Kandidātiem intervijas laikā būs iespēja izmantot rakstisko uzdevuma aprakstu un informāciju par kontekstu.

Kandidātus intervēs ES iestāžu darbinieks. Katra kandidāta uzstāšanos novēros un novērtēs divi atlases komisijas locekļi, viņi arī novērtēs pārbaudījumā iekļautās kompetences. Intervētājs netiks iesaistīts kandidāta novērtēšanā.

---

| | | | |
| --- | --- | --- | --- |
| 5.11.2020 | LV | Eiropas Savienības Oficiālais Vēstnesis | CA 374/3 |

---

Papildinājums paziņojumam par atklāto konkursu – EPSO/AD/374/19 – Administratori (AD 7) šādās jomās: 1. Konkurences tiesības; 2. Finanšu tiesības; 3. Ekonomiskās un monetārās savienības tiesības; 4. ES budžetam piemērojamie finanšu noteikumi; 5. Euro monētu aizsardzība pret viltošanu

([“Eiropas Savienības Oficiālais Vēstnesis” C 191 A, 2019. gada 6. jūnijs](http://publications.europa.eu/resource/oj/JOC_2019_191_A_TOC))

(2020/C 374 A/02)

1.

Sakarā ar Covid-19 uzliesmojumu EPSO, sākot no 2020. gada 6. marta, bija jāpārtrauc un jāaptur visas vērtēšanas centra darbības tā telpās Briselē un Luksemburgā, lai nodrošinātu visus piemērotos piesardzības pasākumus atbilstīgi ES iestāžu un valstu iestāžu sniegtajiem norādījumiem un ieteikumiem. Tas ietekmēja arī datorizēto testu organizēšanu, kam bija jānotiek vērtēšanas centrā. Sākotnēji EPSO saistībā ar vairākiem konkursiem plānoja atsākt vērtēšanas centru darbību no 2020. gada septembra vidus. Tomēr, ņemot vērā pašreizējo situāciju saistībā ar Covid-19, kurā valstu iestādes ir ieviesušas pasākumus, ar kuriem sabiedrības veselības apsvērumu dēļ aizliedz cilvēku plašu pulcēšanos un ierobežo ceļošanu, tuvākajā nākotnē nebūs iespējams organizēt pārbaudījumus, šajā nolūkā pieprasot fizisku klātbūtni EPSO telpās. Tā kā bija plānots, ka daudzizvēļu testi noritēs vērtēšanas centrā, EPSO nācās rast alternatīvus testu norises veidus. Tāpēc minētie testi tagad notiks vienā no EPSO akreditētajiem pārbaudījumu centriem.

2.

Lai pabeigtu atklātos konkursus saprātīgā termiņā, vērtēšanas centra pārbaudījumus EPSO rīkos tiešsaistē (attālināti). Attālinātā testēšana tiešsaistē ļaus kandidātiem kārtot pārbaudījumus mājās, birojā utt., šajā nolūkā nedodoties uz EPSO pārbaudījumu centru. Turpmāk šāda testēšana notiks, izmantojot tiešsaistes videokonferences. Visas tehniskās detaļas tiks paziņotas laikus, tostarp norādījumi par to, kā pārbaudīt savienojumu pirms faktiskās testēšanas dienas. Uzaicinājumus uz pārbaudījumiem publicēs kandidātu EPSO kontos. Kandidātiem savs EPSO konts jāpārbauda vismaz divas reizes nedēļā.

3.

Daži kandidāti līdz 2020. gada 6. martam jau kārtoja pārbaudījumus pašos vērtēšanas centros.

Šo pārbaudījumu, izņemot uzdevumu grupā, rezultāti paliek spēkā; uzdevums grupā tiks aizstāts ar citu pārbaudījumu: interviju, kas vērsta uz prasmi pareizi novērtēt situācijas (situational competency-based interview – SCBI).

Kandidāti, kuri līdz 2020. gada 6. martam nav kārtojuši pārbaudījumus pašā vērtēšanas centrā un kuriem pārbaudījumi klātienē pašlaik vairs nav iespējami, visus vērtēšanas centra pārbaudījumus kārtos attālināti vienas vai vairāku dienu laikā.

4.

Lai nodrošinātu vienlīdzīgu attieksmi, visiem kandidātiem jākārto vieni un tie paši pārbaudījumi. Uzdevumu grupā nav iespējams pienācīgā veidā veikt attālināti. Ja rastos tehniskas problēmas, tiktu apdraudēta grupas dinamika un tas negatīvi ietekmētu kandidātus, kas šajā pārbaudījumā piedalās. Tāpēc tā vietā visiem kandidātiem (tostarp tiem, kas uzdevumā grupā jau piedalījās) būs jāpiedalās SCBI, kas tiks organizēta attālināti tiešsaistes videokonferences veidā un ilgs 30–40 minūtes.

SCBI laikā tiks pārbaudītas vairākas vispārīgas kompetences (analītiskās spējas un problēmu risināšana; spēja mācīties un pilnveidoties; māka noteikt prioritātes un organizēt; izturība; māka strādāt komandā; un vadītāja spējas), prasot kandidātiem pastāstīt, kā viņi reaģētu konkrētā situācijā. Tā būs individuāla tikšanās tiešsaistē ar apmācītu intervētāju, kurš sniedz papildu informāciju atbilstīgi daļēji strukturētam scenārijam.

Aptuveni divas līdz trīs nedēļas pirms SCBI testēšanas posma kandidāti saņems rakstisku uzdevumu un informāciju par kontekstu, kas viņiem palīdzēs sagatavoties. Uzdevuma aprakstā kandidātus aicinās aizstāt kādu kolēģi un uzņemties atbildību par dažādiem uzdevumiem un situācijām, kas tiks apspriesti intervijā. Intervijā tiks iekļautas arī papildu situācijas, kas nav norādītas uzdevuma aprakstā. Kandidātiem intervijas laikā būs iespēja izmantot rakstisko uzdevuma aprakstu un informāciju par kontekstu.

Kandidātus intervēs ES iestāžu darbinieks. Katra kandidāta uzstāšanos novēros un novērtēs divi atlases komisijas locekļi, viņi arī novērtēs pārbaudījumā iekļautās kompetences. Intervētājs netiks iesaistīts kandidāta novērtēšanā.

5.

Kandidāti, kas vēl nav kārtojuši datorizētos daudzizvēļu (MCQ) testus, tos kārtos EPSO akreditētajos pārbaudījumu centros. Kandidāti varēs izvēlēties vienu no daudziem akreditētajiem pārbaudījumu centriem visā Eiropā un pasaulē. Tiks veikti visi sanitārie pasākumi, kas vajadzīgi, lai būtu iespējams kārtot testu minētajos pārbaudījumu centros. Kandidātus uz šiem testiem uzaicinās atsevišķi caur viņu EPSO kontu.

---